Велута (вадасховішча)

Велута́ — вадасховішча ў Лунінецкім раёне Брэсцкай вобласці Беларусі, за 26 км у напрамку на поўнач ад горада Лунінец, за 3 км на паўночны захад ад аграгарадка Велута, каля вёскі Навасёлкі. Створана ў 1976 годзе. Плошча паверхні 7,6 км². Даўжыня 3,4 км, найбольшая шырыня 2,8 км. Найбольшая глыбіня 3,41 м, сярэдняя 3 м. Найбольшы аб’ём вады 31 млн м³. Ваганні ўзроўню вады каля 3,5 м. Даўжыня берагавой лініі 19,4 км. Берагі вадасховішча пясчаныя, спадзістыя. Вадасховішча наліўное. Напаўняецца вадой з Стрыжэўскага канала і ракі Цна. Выкарыстоўваецца ў мэтах арашэння і рыбагадоўлі. Зноскі Літаратура Беларуская энцыклапедыя: У 18 т. Т. 4: Варанецкі — Гальфстрым / Рэдкал.: Г. П. Пашкоў і інш. — Мн. : БелЭн, 1997. — Т. 4. — С. 69. — 480 с. — 10 000 экз. — ISBN 985-11-0035-8. — ISBN 985-11-0090-0 (т. 4). Ліст карты N-35-126. Выданне 1991 года. Стан мясцовасці на 1986 год. (руск.) Спасылкі Водохранилища — Брестская область — Морфометрические показатели и характерные уровни // «Справочник Водные объекты Республики Беларусь» Архівавана 25 студзеня 2020. (руск.) Водохранилища — Брестская область — Описание гидротехнических сооружений // «Справочник Водные объекты Республики Беларусь» Архівавана 23 кастрычніка 2021. (руск.)